钦定古今图书集成/明伦汇编/官常典/第733卷 > 俞述祖
## 钦定古今图书集成/明伦汇编/官常典/第733卷 > 俞述祖

按《元史忠义传》：“述祖，字绍芳，庆元象山人。由翰林书
写考满，调广东元帅府都事，入为国史院编修官。已
而出为沔阳府推官。至正十二年，蕲黄贼迫州境，述
祖领民兵守绿水洪，并力捍御之。兵力不支，沔阳城
陷，民兵悉溃，述祖为贼所执，械至其伪主徐寿辉所，
诱之使降。述祖骂不辍，寿辉怒，支解之。有子方五岁”，
亦死。事闻，赠奉训大夫、礼部郎中、象山县男。